Një afarist 18 vjeçar në Los Anxhelos
Një adoleshent ka krijuar një kompani për përshtatjen dhe riparimin e telefonave celularë
iPhone është bërë një prej telefonave celularë më të popullorë në Shtetet e Bashkuara. Një 18-vjeçar, nxënës në Los Angeles është duke e përdorur këtë pajisje për të krijuar biznesin e tij. Dhe tani ai njihet si afarist në shkallë kombëtare. Në një lagje të qetë në Los Angeles ndodhet qendra e kompanisë TechWorld për iPhone. Dhe truri prapa TechWorld është Vincent Quigg. Karla Quigg thotë se djali i saj e kishte në mendje këtë biznes që në moshë shumë të re. Vincent Quigg e krijoi kompaninë TechWorld ndërsa ishte nxënës në shkollë të mesme, me ndihmën e një organizate të quajtur Rrjeti për përgatitjen e sipërmarrësve. Nëna e tij, Karla, thotë se fillimisht Vincent e kishte të vështirë për të krijuar një plan pune për biznesin e tij. Por Vincent dukej se dinte se ç'bënte. Ai jo vetëm iu kthye mësimeve, por gjithashtu fitoi konkursin kombëtar për sipërmarrësit të rinj. Estelle Reyes është Drejtoreshë Ekzekutive e shoqatës për sipërmarrësit e rinj në Los Anxhelos. Brisa Munoz është një prej klientëve të kënaqur të firmës TechWorld për iPhone. Biznesi deri tani ka ecur mirë. Vincent Quigg thotë se nëpërmjet punës me iPhonët ai fiton rreth 1 mijë e 500 dollarë në muaj. Ai gjithashtu ka punësuar dy persona të tjerë. Kacee Wheeler është një prej tyre. Wheeler tani kujdeset për anën teknike, ndërsa Vincent Quigg merret me financat dhe planifikimin e biznesit. Dhe firma TechWorld është hapi i parë në plotësimin e ëndërrës së afaristit adoleshent Vincent Quigg.